laion/Wikipedia-Exotic huggingface dataset:
שאנטי דווי

שאנטי דווי (11 בדצמבר 1926 – 27 בדצמבר 1987) נולדה בדלהי, הודו. כבר בתור ילדה קטנה בתחילת שנות השלושים היא החלה לטעון כי יש לה זכרונות מחיה הקודמים. המקרה הובא לידיעתו של מהאטמה גנדי ששלח ועדה כדי לחקור את הדברים ודו"ח בעניין פורסם בשנת 1936. דו"ח נוסף שעסק בפרשה התבסס על ראינות שנערכו עימה ועם קרובי משפחה בשנת 1936 ופורסם בשנת 1952. לאחר מכן שאנטי התראיינה בפני סופר שוודי שהוציא לאור ספר על סיפור חיה בשנת 1994, הספר תורגם בשנת 1998. שאנטי סיפרה להוריה כשהייתה בערך בת ארבע שביתה ה"אמיתי" נמצא בעיר מטורה ובו חי בעלה, במרחק של כ-145 קילומטרים מדירתם בניו דלהי. הוריה לא ייחסו חשיבות לעניין והיא ברחה מהבית בגיל שש בניסיון להגיע לבדה למטורה. לאחר שנכשלה בבריחתה, סיפרה בבית הספר כי הייתה אישה נשואה ונפטרה עשרה ימים לאחר שילדה ילד. מורתה ומנהל בית הספר שוחחו עימה ובשיחתם היא אמרה מילים ושמות הנהוגים בדיאלקט של מטורה אותו מעולם לא שמעה באוזניה. יתרה מכך, היא חשפה בפניהם את שמו של בעלה הסוחר מחייה הישנים, "קדר נת'". מנהל בית הספר איתר סוחר מהעיר מטורה העונה לשם זה ושאשתו נפטרה עשרה ימים לאחר לידת בן, שמה היה לודגי דווי. קדר נת' נסע לדלהי והתחזה לאחיו, אך שאנטי דווי זיהתה אותו מיד ואת "בנה" הראשון. היא ידעה פרטים אינטימיים על חייו עם אשתו, וכך קדר השתכנע ששאנטי דווי היא למעשה גלגול נשמתה של אשתו המנוחה. לאחר שמהאטמה גנדי שמע על המקרה, הוא נפגש עם הילדה והקים ועדה שתחקור את נכונות טענותיה. הוועדה הסיעה את שאנטי לעיר מטורה ב-15 בנובמבר 1935. היא זיהתה שם מספר חברי משפחה מחייה הקודמים, כולל את סבה. היא גילתה שבעלה לא עמד בהבטחות שהבטיח לה ערב "מותה", על כך שלעולם לא ישא אישה אחרת, ולאחר מכן חזרה לבית הוריה בדלהי. הוועדה הסיקה פה אחד ששאנטי דווי היא אכן מקרה של גלגול נשמות של לוגדי דווי המנוחה. שאנטי לא נישאה מעולם. היא סיפרה את סיפורה בסוף שנות החמישים ושוב בשנת 1986 בריאיון עם עיתונאים. בראיון האחרון היא תיארה את חוויית סף המוות שחוותה כאשר הייתה לודגי דווי. עיתונאי אחר המשיך לראיין ולהיפגש עימה גם בשנת 1987, השיחה האחרונה ביניהם נערכה ארבעה ימים לפני יום פטירתה, ב-27 בדצמבר 1987. גלגול נשמות חוויית סף מוות גיא רייט, ‏חייה של שאנטי: סיפור על ילדה קטנה וגלגולי נשמות, באתר ‏מאקו‏, 11 במרץ 2020 ביובריינקו, שאנטי דווי - סיפור הודי של לידה מחדש שהשאיר את העולם בשוק, גלגול נשמות, יוטיוב, 1 באוקטובר 2021
בלטימורה

Baltimora הייתה להקה איטלקית שפעלה בשנות ה-80. לעיתים קרובות הם נחשבים ללהקה של להיט אחד בארצות הברית ואנגליה עקב ההצלחה שחוו עם השיר "Tarzan Boy" לעומת שיריהם האחרים. בארצות אירופאיות אחרות ובהן מולדתם איטליה הלהקה זכתה להצלחה רבה יותר. בתחילת 1984, מאוריציו באסי, מפיק מוזיקלי ומוזיקאי ממילאנו, פגש את ג'ימי מקשיין, יליד דרי, צפון אירלנד. מקשיין היה טכנאי רפואי שעבד עבור הצלב האדום בצפון אירלנד. ביחד הם החליטו ליצור להקה בהובלת מקשיין אשר היה רקדן מוכשר ובעל קול טוב. באסי גייס מוזיקאים שונים כדי להקליט את האלבום הראשון של הלהקה, כולל ג'ורג'יו קוקילבו על הגיטרה וגבריאלה מלוטי על התופים. המראה של מקשיין היה מאופיין בגדים רפויים וראוותניים, ובמהרה אומץ על ידי באסי וכל שאר חברי הלהקה, שהופיעו על הבמה עם תסרוקות ראוותניות ובלבוש אדום ורפוי עם משקפיים. כמה מקורות מציינים שמי ששר את הקולות המובילים היה מאוריציו באסי ושהקולות המשניים בוצעו על ידי מקשיין. עיקר כתיבת השירים התבצעה על ידי באסי ונעימי חאקט אך מקשיין כתב את המילים לכמה משירי הלהקה וביניהם "survivor in love" הסינגל הראשון של בולטימורה Tarzan Boy שוחרר בקיץ של 1985 והפך להצלחה מיידית באירופה. הסינגל הגיע למקום ה6 ברשימת הסינגלים המובילים באיטליה ונכנס לרשימת חמשת הסינגלים הראשונים במדינות רבות ביניהן גרמניה, שווייץ, אוסטריה, שוודיה, צרפת, הולנד ונורווגיה. באוגוסט 1985 הגיע השיר למקום ה3 במצעד הפזמונים האנגלי. הסגנון של בלטימורה מתואר בעיקר כ"דיסקו איטלקי" ולעיתים כחלק ממוזיקת הגל החדש. בלטימורה, במסד הנתונים הקולנועיים IMDb (באנגלית) בלטימורה, באתר אפל מיוזיק (באנגלית) בלטימורה, באתר ספוטיפיי בלטימורה, באתר סאונדקלאוד (באנגלית) בלטימורה, באתר Last.fm (באנגלית) בלטימורה, באתר AllMusic (באנגלית) בלטימורה, באתר MusicBrainz (באנגלית) בלטימורה, באתר דיזר בלטימורה, באתר Discogs (באנגלית) בלטימורה, באתר Songkick (באנגלית) בלטימורה, באתר Genius בלטימורה, באתר SecondHandSongs בלטימורה, באתר בילבורד (באנגלית) "Baltimora". Official Charts Company. נבדק ב-31 במאי 2013. {{cite web}}: (עזרה) "60 Great Albums You Probably Haven't Heard". Vulture.com. 10 בנובמבר 2013. נבדק ב-6 ביוני 2015. {{cite web}}: (עזרה)
ויליאם האו

גנרל ויליאם האו רוזן האו החמישי (באנגלית: William Howe, 5th Viscount Howe‏; 10 באוגוסט 1729 – 12 ביולי 1814), חבר מסדר האמבט והמועצה המלכותית הבריטית, היה קצין בצבא הבריטי אשר עלה לדרגת המפקד העליון של הכוחות הבריטיים במהלך מלחמת העצמאות האמריקנית. האו היה אחד משלושה אחים שהיו בעלי קריירות צבאיות מרשימות. לאחר שהתגייס לצבא הבריטי בשנת 1746, האו שירת באופן נרחב במלחמת הירושה האוסטרית ובמלחמת שבע השנים. הוא התפרסם בזכות תפקידו בלכידתה של קוויבק ב-1759, כאשר הוא הוביל כוח כדי ללכוד את הצוקים באנסה-אן-פולון, ואפשר בכך לגנרל ג'יימס וולף להנחית את הכוח שלו נגד הצרפתים בקרב מישורי אברהם. האו גם השתתף במערכות כיבוש לואיסבורג, בל לי והוואנה. הוא התמנה לתפקיד סגן המושל של האי וייט, תפקיד שהחזיק עד 1795. האו נשלח לצפון אמריקה בחודש מרץ 1775, והגיע במאי, לאחר שמלחמת העצמאות האמריקאית פרצה. לאחר קרב באנקר היל, בו אבדו חיילים בריטים רבים, אך הושג ניצחון פירוס, נטל האו את הפיקוד על כל הכוחות הבריטיים בצפון אמריקה מידי הגנרל תומאס גייג' שפיקד עליהם לפניו. עד מהרה יכול היה להתהדר בלכידתם המוצלחת של שני ערים: ניו-יורק ופילדלפיה. עם זאת, התכנון המבצעי הבריטי הכושל לשנת 1777 תרם לכישלון של ג'ון בורגוין בקרב סרטוגה, כישלון אשר שיחק תפקיד מרכזי בכניסת צרפת למלחמה. תפקידו של האו בפיתוח תוכניות אלה והמידה שבה היה אחראי לכשלים הבריטיים באותה שנה (למרות ההצלחה האישית הברורה שלו בפילדלפיה) הם שני נושאים הנתונים בוויכוח היסטורי ועכשווי. הוא התפטר מתפקידו כמפקד העליון של הכוחות הבריטיים בצפון אמריקה בשנת 1778, וחזר לאנגליה, שם היה פעיל לעיתים בהגנה על האיים הבריטיים. הוא שימש במשך שנים רבות כחבר בפרלמנט וקיבל תואר אבירות על ניצחונותיו במלחמת העצמאות האמריקנית. הוא ירש את הרוזנות של האו עם מותו של אחיו ריצ'רד בשנת 1799. היה נשוי, אך ללא ילדים, וכך נגוזה הרוזנות של האו עם מותו בשנת 1814. מדיה וקבצים בנושא ויליאם האו בוויקישיתוף ויליאם האו, באתר אנציקלופדיה בריטניקה (באנגלית) ויליאם האו, באתר "Find a Grave" (באנגלית)
טקס פרסי אופיר לשנת 2002

טקס פרסי האקדמיה לקולנוע ה-13 על שם השחקן ואיש הקולנוע הישראלי שייקה אופיר, המכונה גם "האוסקר הישראלי", התקיים ב-10 בנובמבר 2002 בהיכל התרבות שבתל אביב. הפרסים מוענקים מטעם האקדמיה הישראלית לקולנוע וטלוויזיה. הזוכה בפרס אופיר בקטגוריה הסרט הטוב ביותר יישלח כנציג ישראל בתחרות על פרס אוסקר לסרט הזר הטוב ביותר. הטקס שודר בשידור חי בערוץ 2 על ידי הזכיינית טלעד וצפו בו כ–1.1 מיליון איש. את רשימת המועמדים הוביל הסרט "המנגליסטים" עם מועמדות לכל 13 הקטגוריות האפשריות (הכל למעט פרס הסרט התיעודי). הסרט לא זכה בסופו של דבר באף פרס. פרס על מפעל חיים הוענק לשחקן אריה אליאס ופרס על הישגים מקצועיים הוענק למעצב קולי סנדר. מקור: מערכת וואלה! NEWS‏, "כנפיים שבורות" זכה בגדול, באתר וואלה, 11 בנובמבר 2002 TheMarker, כ-1.1 מיליון איש צפו בטקס האוסקר הישראלי, באתר TheMarker‏, 12 בנובמבר 2002 גואל פינטו‏, האוסקר הישראלי - "המנגליסטים" מוביל במועמדויות, באתר וואלה, 15 באוקטובר 2002 היוצרים הזוכים, באתר www.israelfilmacademy.co.il
בית הספר למפעילי כטמ"ם

בית הספר למפעילי כטמ"ם הוא בית ספר של חיל האוויר הישראלי להכשרת מפעילי כטמ"ם, מטיסי חוץ ומדריכי טיסה לחיל האוויר הישראלי. בית הספר ממוקם כיום בבסיס חיל-האוויר פלמחים (בח"א 30). מפקד בית הספר הוא בדרגת סגן-אלוף. בית הספר הוקם בשנת 2001 בבסיס עין שמר, ובשנת 2004 עבר לבסיס פלמחים. בשנת 2010 הופרד גף מאמני טיסה למערך מסוקים וכטב"ם, שהיה חלק מבית הספר, ליחידה נפרדת - טייסת מאמני כטמ"ם ומסוקים. בית-הספר מחולק לשלושה גפים האמונים על הכשרה: גף הכשרה - תחתיו יוצאות הכשרות היסוד בבית הספר. קורס מפעיל וקורס מטיסי חוץ. גף הכשרות מתקדמות - תחתיו יוצאות הכשרות הקא"ם (קורס אימון מבצעי) והכשרות נוספות. גף מד"ר (מדריך ראשי) - תחתיו יוצאת הכשרת מדריכי הטיסה של המערך. בנוסף, קיים בבית הספר גף חופ"ה (חקר ופיתוח הדרכה), אשר אמון על שיפור, דיוק ופיתוח המדריכים וההכשרות בבית הספר. קורס מפעילי כטמ"ם נמשך כשישה חודשים. לקורס מגיעים מי שהשתתפותם הופסקה בקורס הטיס של צה"ל, והשתתפו בו משך זמן של לפחות שנה או לאחר מסלול פיקוד דומה בחיל התותחנים. בסוף הקורס החניכים מקבלים דרגת קצונה וכנפי מפעיל. קורס אימון מבצעי שנמשך כשלושה חודשים ובמסגרתו מבצעים בוגרי קורס מפעיל הכשרה מבצעית לפני הגעתם לטייסות. קורס מטיסי החוץ שנמשך 11 חודשים, אליו מגיעים מלש"בים בעלי ניסיון בהטסת טיסנים. במהלך הקורס החניכים מוכשרים לבצע המראות ונחיתות בכלי טיס בלתי מאוישים, לרבות מטוס ה"זיק". הכטמ"ם אותו מתפעלים בבית הספר למפעילי כטמ"ם הוא הרמס 450 (זיק). כותפות (סימני כתף) ירוקות של צוער מחיל התותחנים בבית הספר למפעילי כטמ"ם כותפות (סימני כתף) כחולות של צוער מחיל האוויר בבית הספר למפעילי כטמ"ם סיכת "מפעיל כטמ"ם" בחיל האוויר ובחיל התותחנים. סמל בית הספר למפעילי כטמ"ם עד שנת 2021 מסדר הענקת כנפי מפעיל נערך בסיום קורס בבית הספר למפעילי כטמ"ם, בבסיס פלמחים, במעמד מפקד חיל האוויר ומפקד חיל התותחנים מסדר הענקת כנפי מפעיל לימודים גבוהים, באתר חיל האוויר הישראלי הטרור לא נגמר, באתר חיל האוויר הישראלי לא על הסטיק לבדו, באתר חיל האוויר הישראלי מפעילי כטמ"ם חדשים הצטרפו לשורות החיל, באתר חיל האוויר הישראלי מבצעיים: קא"ם כטמ"ם הגיע לסיומו, באתר חיל האוויר הישראלי קורס כטמ"ם בינלאומי נערך בחיל-האוויר, באתר חיל האוויר הישראלי
עונת 1999/2000 בליגת האלופות

עונת 1999/2000 בליגת האלופות הייתה העונה ה-45 של התחרות האירופית לקבוצות כדורגל והשמינית במסגרת ליגת האלופות. היא אורגנה על ידי אופ"א. המשחק הראשון התקיים ב-19 ביולי 1999 ותחרות הסתיימה ב-24 במאי 2000. בתחרות השתתפו 72 קבוצות. משחק הגמר נערך בסטאד דה פראנס, צרפת. התחרות הסתיימה בניצחון של ריאל מדריד בפעם השמינית בתולדות המועדון. עונת 1999/2000 שלב הבתים השני   ספרטה פראג צ'לסי בורדו ולנסיה פורטו אולימפיק מרסיי הרטה ברלין פיורנטינה פיינורד רוזנבורג לציו דינמו קייב ברצלונה באיירן מינכן מנצ'סטר יונייטד ריאל מדריד בתחרות השתתפו 72 קבוצות. מ-14 מדינות השתתפו יותר מנציג אחד: 4 - גרמניה, איטליה, ספרד (מהם שני נציגים לא השתתפו בשלבים המוקדמים) 3 - אנגליה, צרפת, הולנד (מהם שני נציגים לא השתתפו בשלבים המוקדמים) 2 - צ'כיה, יוון, נורווגיה, פורטוגל (ממדינות אלו מנצחת אליפות המדינה העפיל ישירות לשלב הבתים), אוסטריה, קרואטיה, דנמרק, טורקיה גם ריאל מדריד, כמנצחת של העונה הקודמת נכנסה לתחרות ישירות לשלב הבתים. לאחר הסיבובים המוקדמים, הקבוצות חולקו ל-8 בתים. לאחר מכך הוקמו 4 בתים בהם שיחקו 16 קבוצות. מבתים אלו הקבוצות הועלו למשחקי שמינית הגמר (4 מנצחי בתים ו-4 קבוצות שהגיעו למקום השני). כל המשחקים למעט משחק הגמר היו בשיטת משחק בית ומשחק חוץ לקביעת הקבוצה שתעפיל לשלבי ההמשך. חוק "שער חוץ", היה בתוקף לכל שלבי התחרות. במקרה שאין אפשרות להגיע להכרעה תוך יתרון שער חוץ, המנצח נקבע בסדרת בעיטות עונשין. למנצחת במשחק הוענקו שלוש נקודות. משחקי שלב הבתים הראשון נערכו בין 14 בספטמבר 1999 לבין 3 בנובמבר 1999. בהם השתתפו 16 קבוצות שעברו את השלבים המוקדמים ו-16 קבוצות שהעפילו ישירות לשלב זה. שתי הקבוצות שסיימו במקומות הראשונים בבית העפילו לשלב הבתים השני, הקבוצות שסיימו במקום השלישי בבית נשרו לשלב השלישי בגביע אופ"א משחקי שלב הבתים השני נערכו בין 23 בנובמבר 1999 לבין 22 במרץ 2000. בהם השתתפו 16 קבוצות שחולקו ל-4 בתים. בהארכה ערך מורחב – גמר ליגת האלופות 2000 הפועל חיפה הייתה הנציגה של ישראל במפעל. היא התחילה את העונה בשלב השני של המוקדמות בו היא נפגשה עם בשיקטש הטורקית וניצחה אותה בזכות שער חוץ. בסיבוב השלישי הפועל חיפה נפגשה עם ולנסיה והפסידה בסיכום של המשחקים. אתר האינטרנט הרשמי של עונת 1999/2000 בליגת האלופות (באנגלית) מדיה וקבצים בנושא עונת 1999/2000 בליגת האלופות בוויקישיתוף נתונים מאתר אופ"א נתוני דירוג המדינות של אופ"א
איטו

האם התכוונתם ל... אישים איטו הירובומי – מדינאי יפני טויו איטו – אדריכל יפני מידורי איטו – מחליקה אמנותית על הקרח מיפן נואי איטו – סופרת יפנית קיושי איטו – מתמטיקאי יפני אחר איטו (עיר) (אנ') (Itu) – רשות מקומית במדינת סאו פאולו, ברזיל תחיליות במערכת היחידות הבין-לאומית#אטו
אליפות הנשים העולמית (WWE)

אליפות העולם לנשים של ה-WWE היא האליפות השייכת למתאבקות בארגון ה-WWE. האלופה הנוכחית היא ליב מורגן. לאחר פיצול הרוסטרים, הוצגה לראשונה בתוכנית של סמאקדאון אשר שודרה בתאריך 23 באוגוסט 2016, אליפות הנשים של סמאקדאון. הוסבר שבאירוע באקלאש, שחל בתאריך 11 בספטמבר 2016, יערך קרב הדחות בין שש המתאבקות ממחלקת הנשים של סמאקדאון: אלכסה בליס, בקי לינץ', כרמלה, נטליה, ניקי בלה ונעמי. ניתן להדיח מתאבקת אחרת על ידי הצמדה או הכנעה. המתאבקת האחרונה שתישאר תוכתר כאלופת הנשים של סמאקדאון. בתאריך 11 בספטמבר 2016, באירוע באקלאש, בקי לינץ' זכתה באליפות הנשים של סמאקדאון, ובכך נהפכה למתאבקת הראשונה אי פעם בהיסטוריה של WWE להחזיק באליפות נשים של סמאקדאון. מדיה וקבצים בנושא אליפות הנשים העולמית בוויקישיתוף אתר האינטרנט הרשמי של אליפות הנשים העולמית
אליפות הזוגות של סמאקדאון

אליפות הזוגות של סמאקדאון היא תואר אליפות זוגות בהיאבקות מקצועית, שנוצר על ידי ארגון ההיאבקות האמריקאי, ה-WWE ומשתייך למותג סמאקדאון. זה הוא אחד משלוש חגורות אליפות הזוגות של שלושת המותגים הראשיים יחד עם אליפות הזוגות של Raw של המותג Raw ואליפות הזוגות של NXT של המותג NXT. אלופי הזוגות הנוכחיים הם The Bloodline (טאמה טונגה וטונגה לואה). האליפות נוצרה ב-23 באוגוסט 2016 בתוכנית סמאקדאון לייב. היא נוצרה כדי לשמש כהעתק לאליפות הזוגות של ה-WWE, שהפכה בלעדית למותג Raw כחלק מהדראפט של שנת 2016. הית' סלייטר וריינו הוכתרו לאלופי הזוגות הראשונים של סמאקדאון לאחר קיום טורניר. לאחר פיצול הרוסטרים והדראפט אשר התקיים ב-19 ביולי 2016, אלופי הזוגות של ה-WWE, הניו דיי הועברו למותג Raw, מה שהשאיר את המותג סמאקדאון ללא חגורת אליפות זוגות. במהלך החודש הבא, הג'נרל מנג'ר של סמאקדאון, דניאל בריאן הצהיר שמחלקת זוגות לסמאקדאון תיבנה לפני שאליפות הזוגות תיווצר. מיד לאחר האירוע סאמרסלאם, בתוכנית סמאקדאון ב-23 באוגוסט 2016, בריאן והנציב הממונה של התוכנית, שיין מקמהן, הציגו את אליפות הזוגות של סמאקדאון ובמקביל שמה של אליפות הזוגות של ה-WWE שונה לאליפות הזוגות של Raw. טורניר בן שמונה זוגות התקיים כדי לקבוע את אלופי הזוגות הראשונים, כשהגמר נערך באירוע באקלאש ב-11 בספטמבר 2016. הית' סלייטר וריינו ניצחו את האוסוס (ג'יי אוסו וג'ימי אוסו) בגמר הטורניר וכתוצאה מכך הפכו לאלופי הזוגות הראשונים של סמאקדאון. בשנת 2019, ליגת הפיתוח של ה-WWE לשעבר, NXT, הפכה למותג השלישי בגודלו של הארגון עקב המעבר לרשת USA ב-18 בספטמבר 2019 במתכונת שידורים חיים, צעד שהפך את אליפות הזוגות של NXT לאליפות הזוגות השלישית בגודלה ב-WWE. כשחגורות האליפות הוצגו, הם כללו עיצוב זהה לאליפות הזוגות של Raw, כשההבדלים ביניהם היו שרצועת העור הייתה בצבע כחול התואם למותג סמאקדאון, בניגוד לרצועת העור השחורה, והפלטות היו מכסף, בניגוד לפלטות המקוריות מארד. עיצוב חגורת אליפות הזוגות של Raw עודכן ב-19 בדצמבר 2016, כשהפלטות מכסף הוחלפו בפלטות בצבע אדום התואם למותג Raw. בעוד שרוב האליפויות האחרות ב-WWE עודכנו מבחינת פלטות צדדיות התואמות למתאבקים המכהנים כאלופים, אליפות הזוגות של Raw וסמאקדאון לא עודכנו מבחינה זו בנוסף לכך אין להם כיתוב התואם למותג, אלא כוללות את הכיתוב "אליפות הזוגות" בלבד. 1 לאור פציעתו של צ'אד גייבל לאחר שהותקף על ידי האוסוס, אמריקן אלפא לא השתתפו בגמר. באירוע באקלאש, נערך קרב הזדמנות שנייה בין האוסוס לבין ההייפ ברוז; בקרב זה, האוסוס ניצחו והעפילו לגמר. מדיה וקבצים בנושא אליפות הזוגות של סמאקדאון בוויקישיתוף אתר האינטרנט הרשמי של אליפות הזוגות של סמאקדאון NXT עוברת לרשת הטלוויזיה של USA
איי ג'יי סטיילס

אלן ניל ג'ונס (באנגלית: Allen Neal Jones; נולד ב-2 ביוני 1977 בגיינסוויל, צפון קרוליינה, ארצות הברית), ידוע יותר בשם הבמה שלו איי ג'יי סטיילס (באנגלית: AJ Styles), הוא מתאבק מקצועי בארגון ההיאבקות WWE, בתוכנית סמאקדאון. נחשב לאחד מהמתאבקים הטובים בעולם, ידוע בשל תקופתו מרובת השנים בארגון TNA, שזיכתה אותו בכינוי "מר TNA". במהלך השנים 2002–2013 הופיע סטיילס בארגון TNA והיה שנים רבות לפניו של הארגון, שם הוא גם זכה לכינויו: "מר TNA". באותו זמן שהוא התאבק ב-TNA, איי ג'יי זכה שלוש פעמים באליפות העולם של NWA, ופעמיים באליפות העולם במשקל כבד של TNA. הוא גם זכה שש פעמים באליפות ה-X דיוויז'ן, והראשון אי פעם שהחזיק בתואר. סטיילס הוא גם הראשון אי פעם שעשה גראנד סלאם ב-TNA (פעמיים) וגם הראשון שעשה זכייה משולשת (חמש פעמים). בשנת 2010 הפך סטיילס למתאבק TNA הראשון אי פעם שמדורג במקום הראשון ברשימת המתאבקים המקצוענים של השנה (PWI) מתוך רשימה של 500 מתאבקים. בשנים 2002–2006 הוא השתתף גם בליגת ההיאבקות ROH שם זכה באליפות הזוגות של ROH עם אמייזינג רד, ולראשון שזוכה באליפות הנקייה של ROH. בשנת 2014, השתתף איי ג'יי בליגת ההיאבקות המקצועית של יפן NJPW, שם זכה באליפות המשקל הכבד של NJPW בחברה, ולאחר מכן הפך למנהיג של הבולט קלאב. סטיילס הופיע לראשונה ב-WWE בשנת 2002 (עוד כשהיא נקראה WWF), אך עזב את החברה מאוחר יותר. כעבור 14 שנים, בשנת 2016, חתם איי ג'יי על חוזה רב שנתי וערך את הופעת הבכורה שלו ברויאל ראמבל. סטיילס הופיע את הופעתו הראשונה בראסלמניה באפריל של אותה שנה, וזכה בפעם הראשונה באליפות ה-WWE באירוע באקלאש, שהתקיים ב-11 בספטמבר 2016, והחזיק בתואר עד הרויאל ראמבל בינואר של שנה לאחר מכן. בנוסף, סטיילס זכה בתואר המתאבק של השנה לשנת 2016 של PWI ושל ידיעון ההיאבקות המשקיף (WON). ארגון היאבקות All Access Wrestling אליפות AAW במשקל כבד (פעם אחת) ארגון היאבקות Ballpark Brawl אליפות הטבעית במשקל כבד (3 פעמים) ארגון היאבקות Christian Wrestling Federation/Entertainment אליפות CWF/E במשקל כבד (פעם אחת) ארגון היאבקות Independent Professional Wrestling - Florida אליפות IPW במשקל כבד (4 פעמים) ארגון היאבקות Family Wrestling Entertainment אליפות FWE במשקל כבד (פעם אחת) ארגון היאבקות Independent Wrestling Association Mid-South אליפות IWA Mid-South במשקל כבד (פעם אחת) טורניר Ted Petty Invitational לשנת 2004 International Wrestling Cartel אליפות IWC סופר אינדיז (4 פעמים) ארגון היאבקות Independent Wrestling Revolution אליפות IWR King of The Indies (פעם אחת) ארגון היאבקות WWE אליפות ה-WWE (פעמיים) אליפות ארצות הברית (3 פעמים) האליפות הבין יבשתית (פעם אחת) אליפות הזוגות של Raw‏ (פעם אחת) - עם אומוס ארגון היאבקות NWA אליפות הזוגות (עם כריסטופר דניאלס) אליפות ה-NWA (שלוש פעמים) הישגים בארגון ההיאבקות Pro Wrestling Guerrilla - PWG אליפות העולם של PWG (פעם אחת) ארגון היאבקות TNA אליפות העולם במשקל כבד של TNA‏ (6 פעמים) אליפות ה-X דיוויז'ן (פעמיים) אליפות הזוגות אליפות האגדות (פעמיים) הישגים במגזין ההיאבקות Pro Wrestling Illustrated - PWI PWI דירג אותו במקום ה-1 מתוך 500 המתאבקים הטובים ביותר לשנת 2010 מדיה וקבצים בנושא איי ג'יי סטיילס בוויקישיתוף אתר האינטרנט הרשמי של איי ג'יי סטיילס (באנגלית) איי ג'יי סטיילס, ברשת החברתית פייסבוק איי ג'יי סטיילס, ברשת החברתית אקס (טוויטר) איי ג'יי סטיילס, ברשת החברתית אינסטגרם איי ג'יי סטיילס, ערוץ באתר Twitch.tv איי ג'יי סטיילס, באתר WWE.com להיאבקות מקצועית איי ג'יי סטיילס, באתר Online World of Wrestling
רוברט לפלין

רוברט בטס לפלין (אנגלית: Robert Betts Laughlin‏; נולד ב-1 בנובמבר 1950) הוא אמריקאי המשמש כפרופסור לפיזיקה באוניברסיטת סטנפורד, חתן פרס נובל לפיזיקה לשנת 1998. לפלין נולד בויסאליה, קליפורניה שבארצות הברית. הוא קיבל תואר ראשון במתמטיקה מטעם אוניברסיטת ברקלי בשנת 1972 ודוקטורט בפיזיקה מטעם המכון הטכנולוגי של מסצ'וסטס בשנת 1979. ב-1994 נבחר לשמש כחבר האקדמיה הלאומית למדעים של ארצות הברית. בשנת 1998 זכה לפלין, יחד עם הורסט שטורמר מאוניברסיטת קולומביה ודניאל צוי מאוניברסיטת פרינסטון בפרס נובל לפיזיקה, על גילוי צורה חדשה של נוזל קוונטי עם אקסיטציות של מטען שבור. בשנים 2004–2006 כיהן כנשיא המכון למדע וטכנולוגיה בקוריאה (KAIST, הנמצא בטג'אן). מדיה וקבצים בנושא רוברט לפלין בוויקישיתוף אתר האינטרנט הרשמי של רוברט לפלין (באנגלית) רוברט לפלין, ברשת החברתית Goodreads רוברט לפלין, באתר פרס נובל (באנגלית) רוברט לפלין, באתר פרויקט הגנאלוגיה במתמטיקה רוברט לפלין, באתר dblp רוברט לפלין, באתר אנציקלופדיה בריטניקה (באנגלית)
עלי עדנאן

עלי עדנאן כאזם נאסר א-תמימי (בערבית: علي عدنان كاظم ناصر التميمي, בתעתיק: עלי עדנאן כאט'ם נאצר אלתמימי; נולד ב-19 בדצמבר 1993 בבגדאד שבעיראק) הוא כדורגלן עיראקי המשחק בעמדת המגן השמאלי בקבוצת מאס רפסנג'אן מליגת העל האיראנית ובנבחרת עיראק. עלי עדנאן גדם באקדמיית עמו באבא, ולאחר מכן עבר למחלקות הנוער של א-זאוורה ושל אל-קווה אל-ג'וויה. בשנת 2010 עבר לקבוצת אמאנת בגדאד מליגת העל העיראקית. הוא שיחק במועדון במשך שלוש עונות. ב-1 באוגוסט 2013 חתם עדנאן ל-5 שנים בריזספור מליגת העל הטורקית וקיבל את חולצה מספר 53. ב-17 באוגוסט ערך עדנאן את הופעת הבכורה שלו במועדון, כששיחק 90 דקות בניצחון 1-0 על גנצ'לרבירליגי במסגרת המחזור הראשון בליגה. ב-1 בספטמבר הבקיע עדנאן את שער הבכורה שלו במועדון, שער בדקה השביעית בניצחון 2-1 על ארג'ייספור במסגרת המחזור השלישי בליגה. בעונתו הראשונה במועדון ערך עדנאן 31 הופעות ליגה, בהן הבקיע שלושה שערים. בעונתו השנייה ערך עדנאן 10 הופעות ליגה בלבד. ב-1 ביולי 2015 חתם עדנאן ל-5 שנים באודינזה מהסרייה א', ובכך הפך עדנאן לשחקן העיראקי הראשון בתולדות הליגה. ב-16 באוגוסט ערך עדנאן את הופעת הבכורה שלו במועדון, כששיחק 90 דקות בניצחון 3-1 על נוברה במסגרת הגביע האיטלקי. ב-23 באוגוסט ערך עדנאן את הופעת הבכורה שלו בליגה, כששיחק 86 דקות בניצחון 1-0 על יובנטוס במסגרת המחזור הראשון בליגה. ב-21 בפברואר 2016 הבקיע עדנאן את שער הבכורה שלו במועדון, שער בדקה ה-33 בהפסד 2-1 לגנואה במסגרת המחזור ה-26 בליגה. ב-17 באוגוסט 2018 הושאל עדנאן לעונה אחת לאטאלנטה. ב-9 במרץ 2019 הושאל לונקובר וייטקאפס מה-MLS עד ליוני 2019. בתום תקופת ההשאלה, עדנאן חתם בקבוצה. ב-3 בדצמבר 2012 ערך עדנאן את הופעת הבכורה שלו בנבחרת עיראק, במשחק נגד נבחרת בחריין. ב-5 במרץ 2014 הבקיע עדנאן את שער הבכורה שלו בנבחרת, שער בדקה ה-59 בניצחון 3-1 על נבחרת הרפובליקה הסינית במסגרת מוקדמות גביע אסיה 2015. עדנאן היה חלק מנבחרת עיראק בטורניר גביע אסיה 2015, וכן חלק מהנבחרת האולימפית באולימפיאדת ריו דה ז'ניירו 2016. נכלל בסגל עיראק לטורניר גביע אסיה 2023. מדיה וקבצים בנושא עלי עדנאן בוויקישיתוף עלי עדנאן, באתר Transfermarkt עלי עדנאן, באתר Soccerway עלי עדנאן, באתר WorldFootball.net עלי עדנאן, באתר National Football Teams עלי עדנאן, באתר FootballDatabase.eu The beast that is Ali Adnan באתר Football.com, ‏ 10 ביולי 2013 (באנגלית) Udinese presents Ali Adnan as first Iraqi player in Serie A באתר USA Today, ‏ 3 ביולי 2015 (באנגלית) شاهد: بطريقةٍ جديدةٍ.. مدربُ المنتخب الوطنيّ كاساس يعلنُ القائمةَ النهائية لكأسِ آسيا 2023 والمُؤلفة من 26 لاعباً בחשבון הטוויטר הרשמי של התאחדות הכדורגל העיראקית, 27 בדצמבר 2023 (בערבית)
בן סבאג'

בנט ג'וזף "בן" סבאג' (באנגלית: Bennett Joseph "Ben" Savage; נולד ב-13 בספטמבר 1980) הוא שחקן יהודי-אמריקאי, ידוע בעיקר בשל תפקידו כקורי מת'יוס בסדרה "ילד פוגש עולם" ובסדרת ההמשך "העולם של ריילי". הוא אחיו הצעיר של השחקן פרד סבאג'. במרץ 2023 הכריז על התמודדותו מטעם המפלגה הדמוקרטית בבחירות לקונגרס במחוז ה-30 של קליפורניה, במקום אדם שיף שפרש כדי להתמודד לסנאט של ארצות הברית. מדיה וקבצים בנושא בן סבאג' בוויקישיתוף בן סבאג', במסד הנתונים הקולנועיים IMDb (באנגלית) בן סבאג', באתר AllMovie (באנגלית) בן סבאג', באתר Rotten Tomatoes (באנגלית) בן סבאג', במסד הנתונים הקולנועיים KinoPoisk (ברוסית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
דניאל פישל

דניאל כריסטין פישל (באנגלית: Danielle Christine Fishel; נולדה ב-5 במאי 1981) היא שחקנית ובמאית טלוויזיה אמריקאית, הידועה בעיקר בגילומה של טופנגה לורנס-מת'יוס בסדרה "ילד פוגש עולם" ובסדרת הבת "העולם של ריילי". פישל נולדה במסה שבאריזונה, ארצות הברית, למשפחה נוצרית. לג'ניפר פישל (סוכנת אישית) ואריק פישל (מנהל חברת הבנייה "קבוצת פישל"). חצי ממוצאה של פישל מלטזי. בשנת 1991, בגיל 10, התגלתה בתיאטרון הקהילתי לאחר שהשתתפה במספר מחזות, כגון פיטר פן והקוסם מארץ עוץ. לאחר מכן היא השתתפה במספר פרסומות, והתפקיד הראשון שלה בטלוויזיה היה בתפקיד אורח בסדרה הקומית "צער גידול בנות", שם גילמה את דמותה של ג'ניפר למשך 2 פרקים. בשנת 1993 היא קיבלה תפקיד ראשי בקומדיית המצבים של ABC "ילד פוגש עולם", שם גילמה את טופנגה לורנס-מת'יוס לצד השחקנים בן סבג', ויליאם דניאלס, ויל פרידל ואחרים. הסדרה הסתיימה אחרי שבע עונות בשנת 2000. בשנת 2014 חזרה לתפקיד טופנגה מת'יוס, בסדרת ההמשך העולם של ריילי. פישל התארסה במאי 2012 לטים בלוסקו, סטודנט אשר הכירה אותו במהלך תקופתה כמורה למתמטיקה, והם התחתנו ב-19 באוקטובר 2013 בלוס אנג'לס. בחודש מאי 2015, נמסר כי פישל הגישה בקשה לגירושין. הגירושין היה סופי במרץ 2016. מדיה וקבצים בנושא דניאל פישל בוויקישיתוף דניאל פישל, ברשת החברתית פייסבוק דניאל פישל, ברשת החברתית אקס (טוויטר) דניאל פישל, ברשת החברתית אינסטגרם דניאל פישל, במסד הנתונים הקולנועיים IMDb (באנגלית) דניאל פישל, באתר AllMovie (באנגלית) דניאל פישל, באתר Rotten Tomatoes (באנגלית) דניאל פישל, באתר Metacritic (באנגלית) דניאל פישל, במסד הנתונים הקולנועיים KinoPoisk (ברוסית) דניאל פישל, באתר MusicBrainz (באנגלית) דניאל פישל, באתר Discogs (באנגלית) דניאל פישל, באתר Genius ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.